TOP วิ่งแรง 3% โบรกฯ เคาะซื้อเป้า 69 บ. ลุ้นกำไร Q4 โตเด่น!
TOP วิ่งแรง 3% ราคาแตะ 53.75 บ. ด้วยมูลค่าซื้อขาย 1.27 พันลบ. โบรกฯ เคาะซื้อเป้า 69 บ. ลุ้นกำไรไตรมาส 4/64 โตเด่น รับค่าการกลั่น-ปริมาณขายเพิ่ม
TOP วิ่งแรง 3% ราคาแตะ 53.75 บ. ด้วยมูลค่าซื้อขาย 1.27 พันลบ. โบรกฯ เคาะซื้อเป้า 69 บ. ลุ้นกำไรไตรมาส 4/64 โตเด่น รับค่าการกลั่น-ปริมาณขายเพิ่ม
4 ก.พ. 2565

ผู้สื่อข่าวรายงานว่า ราคาหุ้น บริษัท ไทยออยล์ จำกัด (มหาชน) หรือ TOP ล่าสุด ณ เวลา 15:12 น. อยู่ที่ 53.75 บาท บวก 2  บาท หรือ 3.86% สูงสุดที่ 54.50 บาท ต่ำสุดที่ 53.60 บาท ด้วยมูลค่าซื้อขาย 1.27 พันล้านบาท

ทั้งนี้ บล.แลนด์ แอนด์ เฮ้าส์ ระบุในบทวิเคราะห์ (4 ก.พ.2565) แนะนำ “ซื้อ” ราคาเป้าหมาย 69 บาท คาดกำไรไตรมาส 4/2564 เติบโตสูงทั้งเมื่อเทียบจากไตรมาส และเพิ่มขึ้นเมื่อเทียบจากปีก่อน จากค่าการกลั่นที่ปรับขึ้นเด่น และปริมาณขายเพิ่มขึ้นตามความต้องการน้ำมันฟื้นตัว
สำหรับแนวโน้มระยะยาวเป็นบวก จากกำลังการกลั่นใหม่ส่วนเพิ่มที่จะสร้างเสร็จ ซึ่งจะทำให้ปริมาณขายน้ำมันเพิ่มขึ้นมาก รวมถึงสอดรับกับทิศทางค่าการกลั่นที่ปรับขึ้นเด่น